Awesome Foundation

Awesome Foundation (Օսըմ հիմնադրամ, ` հիանալի) բարեգործների ինքնավար մասնաճյուղերի միջազգային ցանց, որը փոքր դրամաշնորհներ է տրամադրում «այն մարդկանց նախագծերին, որոնք նվիրված են տիեզերքում հիանալի գաղափարներ տարածելուն»։ Մասնաճյուղերի մեծ մասը բաղկացած է տասը հոգաբարձուներից, որոնք քրաուդֆանդինգի մոդելով ներդրում են անում և յուրաքանչյուր ամիս իրենց ընտրությամբ $1000 դրամաշնորհ են տրամադրում մեկ նախագծի։ Օսըմ մասնաճյուղերը սեփականության իրավունք չունեն հովանավորած նախագծերի հանդեպ և հովանավորությունը տրամադրում են առանց պարտավորությունների։

Պատմություն 
Օսըմ հիմնադրամը հիմնվել է Թիմ Հուագի կողմից, Բոստոնում, 2009 թվականին։ Թիմն այս միտքը մշակել է Էմիլի Դանիելսի և Ջոն Փիրսի հետ, AS220-ի հանդիպման ժամանակ և դրանից հետո հայտարարություն տարածել` հոգաբարձուների առաջին խորհուրդն ստեղծելու համար։ Հայտարարությունից երկու շաբաթ չանցած` հիմնադրամը հայտարարվել է առաջին հոգաբարձուներին։

Նշանակալի նախագծեր
Օսըմ հիմնադրամը ֆինանսավորել է մի շարք ծրագրեր, այդ թվում ` արվեստի, գիտության և սոցիալական ոլորտներում։ Ֆինանսավորված նախագծերից են Չիկագոյում թռչնի բներն օգտագործելով անվճար գրադարանային համակարգի ստեղծումը, Օտտավայում հեռախոսային գրքերից սնկի աճեցումը և Էդմոնտոնում փողոցային երիտասարդների համար թատրոնի ստեղծումը։

Կազմակերպությունը 1000 դոլարի չափով առաջին դրամաշնորհն ուղղել է Բոստոնում հսկայական երկար ցանցաճոճ կառուցելուն։ Վերջնական նախագծի արդյունքում ստացվել է աշխարհի ռեկոորդային ամենամեծ շարժական ցանցաճոճը, որն ստեղծելու համար օգտագործվել է 4278 ոտնաչափ թեքված պողպատյա խողովակ, որը ձևավորվել է դեն նետված շշերով։

«Ուրախության անկանոն ճոճանակները» () նախագծի տեսահոլովակը, որը հովանավորել է Լոս Անջելեսի մասնաճյուղը և որի նպատակն էր ամբողջ քաղաքում ճոճանակներ տեղադրել, 2011 թվականի հունիսին մեծ տարածում է գտե. թեման լուսաբանել են Huffington Post-ը, CBS News-ը և LAist-ը։ Ճոճանակներ են տեղադրվել նաև Մարշալյան կղզիներում, Պանամայում, Սան Ֆրանցիսկոյում և Տորոնտոյում։ Հետևելով լոսանջելեսյան տեսահոլովակի հաջողություններին` Ջեֆ Ուալդմանը դրամահավաք է սկսել` նախագիծը Բոլիվիա տանելու համար, որտեղ 2011 թվականին բնակչության միջին տարիքը 22,5 էր։

Մասնաճյուղեր
Գործում են կազմակերպության 96 ակտիվ բաժիններ։ Մասնաճյուղերը հիմնված են քաղաքներում կամ փոքրիկ բնակավայրերում։ Մասնաճյուղերն անկախ են, չնայած Բոստոնի առաջին մասնաճյուղն ընդունել է կոնսեսուսի միջոցով որոշումներ կայացնելու մոդելը։ Մասնաճյուղերին հասանելի են Օսըմ հիմնադրամին ուղղվող բոլոր դիմումները, սակայն շատեր մասնաճյուղեր նախ դիտարկում են դիմումներն ըստ տարածաշրջանների։

Awesome Yerevan և Awesome Artsakh 

Օսըմ հիմնադրամի մասնաճյուղեր են գործում նաև Երևանում և Արցախում։ Երևանյան մասնաճյուղն իր առաջին դրամաշնորհը տրամադրել է 2013 թվականի հոկտեմբերին։ Օսըմ Արցախը հիմնադրվել է 2018 թվականի հունիսին։

Ծանոթագրություններ

Արտաքին հղումներ 

The Awesome Foundation Website
Awesome Without Borders
Awesome Rotterdam
Awesome Journalism
Awesome SA
Awesome Ottawa
Awesome Food
Awesome Calgary
Awesome Chicago
Awesome Halifax
Awesome Edmonton 
Awesome Kitchener-Waterloo
Awesome Toronto
Awesome Montreal
Awesome Pittsburgh
Awesome Seattle
Awesome Tampa Bay 
Awesome Zurich
Awesome Houston
Awesome Kingston
Awesome Austin 
Awesome London
Awesome NYC
Awesome Lusaka
Awesome Liverpool
Awesome Leiden

Բարեգործական կազմակերպություններ
Միջազգային կազմակերպություններ